Arena da Baixada

Arena da Baixada, offisielt Estádio Joaquim Américo Guimarães og mellom 2005 og 2008 kjent som Kyocera Arena, er et fotballstadion i Curitiba i delstaten Paraná i Brasil. Stadionet eies av Clube Atlético Paranaense, som også spiller sine hjemmekamper der. Stadionet hadde før oppussing plass til 25 180 tilskuere, men har etter ferdigstilling plass til nærmere 42 000 tilskuere.Baixada Arena  - Wold Cup Portal (udatert), hentet 4. april 2014 Arena da Baixada er et av tolv stadioner som skal brukes under VM i fotball 2014.

Stadionet ble bygget på stedet hvor det tidligere fantes et våpenlager for Brasils hær, og tilhørte Internacional FC fra begynnelsen til 1924, da laget slo seg sammen med América FC til CA Paranense. I 1970 ble stadionet stengt, men det gjenåpnet i 1984. Mot midten av 1990-tallet ble det bestemt at det skulle bygges et nytt stadion, og stadionet ble revet i 1995−1996. Det nye stadionet stod klart den 24. juni 1999.

Da det ble bestemt at Arena da Baixada skulle være et av spillestedene under fotball-VM, måtte tilskuerantallet utvides fra 25 180 til omtrent 42 000 for å imøtekomme FIFAs krav, og FIFA selv opererer med en tilskuerkapasitet på 41 456.Arena da Baixada – Curitiba  – FIFA.com

Oppussingen tok tid, og FIFAs generalsekretær Jerome Valcke la den 21. januar 2014 press på byggerne før han ville godkjenne at stadionet skulle være med i fotball-VM innen den 18. februar.World Cup venue in southern Brazil in danger of not being ready; FIFA's Valcke gives ultimatum – Associated Press/Fox News, 21. januar 2014, hentet 5. april 2014 Den 21. februar 2014 bekreftet Valcke at Baixada var en av vertsbyene.Press conference follows LOC board meeting in Florianopolis  – FIFA.com, 21. februar 2014, hentet 5. april 2014

 Kamper under fotball-VM 2014  
DatoTid (UTC-03:00)Lag 1ResultatLag 2RundeTilskuertall16. juni 201416:00  0−0  Gruppe F39 08120. juni 201419:00  1−2  Gruppe E39 22423. juni 201413:00  0−3  Gruppe B39 37526. juni 201417:00 Kamp 48 Gruppe H

 Referanser 


 Eksterne lenker 

 Furacão.com - Arena da Baixada

Kategori:Fotballstadioner i Brasil
Kategori:Paraná
Baixada